JohanHeinsen/ENO huggingface dataset:
Aarhuus Stifts-Tidende, 1841-05-14
Trykt i Aarhuus Stiftsbogtrykkerie. Dampskibsfarten. imellem Havre, Kjöbenhavn og Stretersborg fortsættes saaledes, at den 1ste & 15de i hver Maaned, et Dampskib afgaaer fra Havre og et andet fra St. Petersborg, saa at Kjöbenhavn af disse anløbes saavel fra Havre som fra St. Petersborg, den 1 og den 18 i hver Maaned. Nærmere Underretning meddeles af Fiedler & Comp. i Kjöbenhavn.
Aarhuus Stifts-Tidende, 1841-05-14
At Post- og Befordringscontoiret fra Løverdagen den 15de dennes er flyttet til Middelgade Nr. 61, bekjendtgjøres herved. Aarhuus, den 12te Mai 1841. Terslin
Aarhuus Stifts-Tidende, 1841-05-14
Det ærede Publicum som interesserer sig for min i flere Henseender mærkelige Sag (som f. Ex. at faae en Mand, der er ved sin fulde Fornuft erklæret for gal og sat i Daarekisten) skylder jeg Underretning om Resultatet af et af de mange forskjellige Forsøg der vedvarende gjøres af mine Fjender for at skade og fortrædige mig: Jeg mødte altsaa for Politiretten, hvor Forhørsdommeren var Hr. Politiassistent Nielsen. Jeg veedgik at Hr. Malthe var eet af de 26 mærkelige Vidner som havde medvirket til at undertrykke den sammense Hospitalssag i Randers. Malthe benægtede sin forhen i Retten afgivne Forklaring. Han fragik altsaa nu, hvad han forhen havde vidnet imod mig, Man har forstyrret min huuslige Fred, ødelagt min Velfærd og stræbt, men Gud være lovet, forgiæves, at nedsætte mit Rygte, Og alt dette ustraffet. Men, det haaber jeg til den retfærdige Gud, der vil komme en Gjengieldelse, tidlig eller sildig, der vil ramme mine Forfølgere, som vist allerede i deres eget Hjerte maa fole, at de have grusomt behandlet mig. De havde villet det Onde, men Gud har vendt det for mig til det Gode!
Aarhuus Stifts-Tidende, 1841-05-14
Ved min Afreise fra Aarhuus til Kjøbenhavn den 10de Mai 1841. J. Nathansen.
Aarhuus Stifts-Tidende, 1841-05-14
Til Efterretning for dem, som haver gjort Eftersporgsel hos mig, tjener: at jeg atter er bleven forsynet med et Partie uldne Dyner og Bolstre, Gaasefjær og Duun, samt simple Fuglefjær. – Sammesteds kan bekommes godt Kjøbenhavnsk dobbelt Bitter=Øl, og Hvidt=Øl, samt godt Kjøbenhavnsk Kornbrændeviin, Alt til billige Priser. Skolegade de 15. J. Bang, Paquetten. Anders Sande Ørsted, der føres af Skipper P. Michelsen, afgaaer under seilbart Veir indtil 1ste Octover fra Aarhuus hver Mandag Aften, og fra Kjøbenhavn midt i hver Uge, og medtager Passagerer, Qvæg og Stykgods, Nogle confirmerede Drenge, helst fra Landet, kan strax eller til 1ste November d. A. blive anbragte i Lære deels ved Handelen, og deels hos forskjellige Haandværkere heri Staden. Ligeledes kan endeel Tjenestekarle og Malkepiger, samt 2 uconfirmerede Drenge, strax erholde fordeelagtige Conditioner; Alt imod at man med gode Anbefalinger melder sig hos Undertegnede. Aarhuus Fæstecontoir, den 13de Mai 1841. A. Hansen, const. Fæstemand.
Aarhuus Stifts-Tidende, 1841-05-14
Et complet Brændeviinstor paa 5 Tönders Rum, med alt Tilbehør, kan strax erholdes tilkjöbs. Det Nærmere erfares paa Adressecontoiret i Aarhuus.
Aarhuus Stifts-Tidende, 1841-05-14
En duelig Blikkenslagersvend kan strax faae Arbeide P. Meyer, i Aarhuus. Et Gjorter=Inventarium som Blæsevælg, Dreierlad, Skruestik &c. &c., er at faae tilkjøbs paa Samsøe hos Gjortler Enken Cicilia sal. Hing. Alle Sorter Kaalplanter, Veimarske Sommer- og Vinter-Lewkiplanter, samt flere Sorter Blomsterplanter, faaes som sædvanlig billig hos Sjelle.
Aarhuus Stifts-Tidende, 1841-05-14
Rettelse. J nogle faa Aftryk af den sidste Avis stod i Artiklen om Cl. Rosenhoffs Høiesteretsdom ved en Trykfeil 10 Aars Censur istedetfor 1 Aars.
Aarhuus Stifts-Tidende, 1841-05-15
No 80. Løverdagen. den 15de Mai. Den til Forsendelse. med Brevposterne. Kongelig allernaadigst alene privilegerede Aarhuus Stifts-Tidende, Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1841-05-15
Blandinger. En af de mærkværdigste Jernbaner i England, og maaskee i hele Verden, er den imellem London og Blackvall (egentlig kun fra een Deel af London til en anden); thi i hele sin Udstrækning løber den henover Huse og Gader, i en Bredde af 24 Fod og hvilende paa høie Buer. Formedelst den Fare, som derved vilde være forbunden med Hensyn til Jldløs, befares denne Bane imidlertid ikke af Dampvogne, men ved hver Ende af samme er anbragt en kraftig Dampmaskine, som sætter et 6 (engl.) Mile langt Toug i Bevægelse, ved hvilket Vogntoget fremdrages. Hvert Qvarteer afgaaer et Tog fra det ene Endepunct af Banen til det andet, og imellem samme ere 3 Stationer. Paa et ved den electro-magnetiske Telegraph givet Tegn begynde begge Dampmaskinerne paa een Gang at arbeide. Det skal være et gandske sælsomt Syn at see den lange Vognrække, lydløs og tilsyneladende af sig selv, ile piilsnar hen over Londons Huse og Gader.
Aarhuus Stifts-Tidende, 1841-05-15
For kort siden har der i London tildraget sig den meget sjeldne Begivenhed, at en Patient har ombragt sin Doctor. (Omvendt er dette Tilfælde hyppigt indtruffet.) Sagen er denne: En af Londons dueligste Læger, ved Navn Vance, 67 Aar gl., behandlede Hr. Broadley, en riig Mand, hos hvem han troede at bemærke Tegn til Sindsforvirring, hvisaarsag han tilraadte Familien, at stille ham under tvende Vogteres Opsigt. Derover blev nu Hr. Broadler, yderlig opbragt; han undløb fra Vogterne og lukkede sig inde i sit Værelse. Samme Øieblik kommer Doctoren og forlanger at vorde indladt. Patienten lukker ogsaa op, men kaster ham ned ad Trapperne, hvorved den stakkels Doctor forslog sig saaledes i Hovedet, at han faa Dage efter opgav Aanden. Man hæftede nu Hr. Broadley, som forholdt sig meget roligt og oprigtigt angrede sin Gierning. For Retten viste det sig, at Manden var i fuldkommen Besiddelse af sin Fornuft, og at Doctoren altsaa, ved urigtig Bedømmelse af en Sygdom, havde fremkaldt sin egen Død.
Aarhuus Stifts-Tidende, 1841-05-15
J December f. A. kom en Commis i Rio Janeiro paa den Jdee, at fabrikere en Vexel paa 40,000 F. Bco. og at sætte sin Principals Underskrift derunder. Denne Underskrift var saa skuffende, at Enhver maatte erklære den for ægte. Forsynet med denne Vexel, greb han Flugten, og gik med et Dampskib til Bahia. Her solgte han Vexlen til et Handelshuus, for en Deel af Beløbet tog han nogle og 70 Kister Sukker i Consignation paa et meget anseet Handelshuus i Altona. Resten lod han sig contant udbetale, disponerede ogsaa over noget til Fordeel for sin Familie. Efter at han endvidere i Bahia havde tabt omtrent 2000 i Spil, og kjøbt sig en overordentlig kostbar Brystnaal, samt forsynet sig med et Pas, lydende paa et falsk Navn, afreiste han med et Skib, og ankom til Altona forleden Dag. Neppe havde han imidlertid gjort sig det beqvemt her og eqviperet sig paa det Eleganteste, før der kom et Stikbrev efter ham og han blev greben. Han tilstod strax Alt, og skal nu om nogle Dage tiltræde Tilbagereisen til Rio Janeiro.
Aarhuus Stifts-Tidende, 1841-05-15
Følgende Galop Giftermaal har nylig tildraget sig: Den 15de Febr. d. A. arbeidede en ung Bonde af kæmpestærk Bygning og behagelige Ansigtstræk paa en Mark ved Landeveien i Nærheden af Nework, da der kom farende en elegant Vogn med to prægtige Heste, der styredes af en Neger. J Vognen sad en sortklædt Herre og en meget smuk ung Dame. Herren steg ud, og den unge Bonde gik hen imod ham, da han troede, der var gaaet noget itu paa Vognen og man kunde bruge hans Hjelp. Er De gift," spurgte den Fremmede. – "Nei!" svarede Bonden. – "Vilde De gifte Dem, hvis der viste sig en god Leilighed? – "Jeg har ingen Penge til at begynde en Huusholdning. – "Vilde De gifte Dem med en ung smuk Pige, der bragte Dem saameget, at De hele Deres Liv igjennem kunde leve i Velstand, "Med største Fornøielse!" – Vil De gifte Dem med den Dame der i Vognen?" – Den unge Mand gjorde store Øine og meente, det vilde han jo nok, naar Herren blot ikke drev Spot med ham. "Paaingen Maade!" svarede Denne: Naar De bifalder mit Forslag, kjøre vi øieblikkeligt til nærmeste Kirke, jeg har Ægteskabsbevillingen hos mig og Alt er parat. "Men saaledes som jeg her staaer, kan jeg dog ikke holde Bryllup?" – "O. De er meget god saaledes." Med disse Ord skjød Herren den forbløffede unge Mand ind i Vognen. Den unge Dame rakte ham Haanden og betragtede ham halvtsmilende. Vognen rullede hurtigt afsted til nærmeste Kirke. Parret blev strax ført for Alteret; Præsten stod der allerede, og Vielsen gik for sig. Den unge Dame græd meget derved. Efter Ceremonien førte den fremmede Herre Damen til Vognen, hialp hende at stige ind, og satte sig derpaa selv ved Siden af hende. Den unge Bonde vilde følge sin Kone, men den Fremmede tilkastede ham en Pung fuld af Guldstykker og sagde: "Adien, min Ven, god Nat!" Negeren pidskeede paa Hestene, Vognen forsvandt, og den nye Ægtemand stod forbloffet tilbage blandt de Tilskuere, der havde forsamlet sig, men trøstede sig dog, da han i Pungen fandt 500 Dollars. Det NewYorker Blad, som fortæller denne hemmelighedsfulde Begivenhed, mener, at man sandsynligviis paa denne Maade har søgt at redde en Dames Ære eller ved et tilsyneladende ægte Barns Fødsel sikkre sig en betydelig Arvelod. Den unge Bonde har i alle Blade ladet indrykke sin Kones og hendes Ledsagers Signalement.
Aarhuus Stifts-Tidende, 1841-05-15
Aviserne berettede for kort siden, at Mademoiselle Mars var fremtraadt paa Scenen sidstegang. Nu erfarer man, at hun har ladet sig overtale til, at fremtræde for allersidste Gang, og at hun, til Afsked, har høstet et umaadeligt Bifald. Ved Forestillingens Slutning blev hun tregange fremkaldt; man kastede Blomsterkrandse til hende fra alle Sider; ogsaa en Mængde Digte fløi ned paa Scenen, og et af dem oplæstes høit af Skuespiller Menjand. En ubeskrivelig Bevægelse havde bemægtiget sig hele Huset; Enhver følte, at i Mademoiselle Mars forsvandt det gammelfranske Lystspils sidste Repræsentantinde fra Scenen. Kongen, som (en stor Sjeldenhed) bivaante Forestillingen med hele sin Familie, begav sig selv, efter dens Slutning, til Skuespillerinden i hendes Loge, for at tolke hende sit bifald. Hun havde den Aften en Jndtægt af over 5000 Species. Dagssamtalen i Paris dreiede sig forleden omen tragikomisk Overraskelse, som den rige Banquier M. havde været Gjenstand for. Denne Mand kom nemlig til en Aagerkarl og vilde laane 50,000 Fr. paa sin Kones Diamanter, som havde kostet 120,000 Fr. Tag Stenene ud, – sagde han til Aagerkarlen: og sæt falske Steene istedet, thi jeg ønsker ikke, at Nogen skal faae Nys herom." – "Det er allerede skeet – svarte Aagerkarlen: Deres Kone er kommen Dem i Forkjøbet, allerede ifjor har jeg afkjøbt hende de ægte Stene."
Aarhuus Stifts-Tidende, 1841-05-15
Fanny Elsler er reist fra Havannah til Ny Orleans. Ved hendes Ankomst blev det Hynde, hun underveis havde siddet paa, solgt ved offentlig Auction for 100 Dollars,
Aarhuus Stifts-Tidende, 1841-05-15
J afvigte Februar sank en Kone i Westphalen, saa dybt i Sneen, at hun ikke var istand til, at arbeide sig op igjen. Kort efter faldt hun i en dyb Søvn, hvori hun sandsynligviis vilde have fundet sin Død, hvis hun ikke var vaagnet ved, at En nappede hende i Ærmet. Forundret saae hun efter sin Frelser – en Ræv, som hastigt skyndte sig bort. Kort efter blev hun reddet.
Aarhuus Stifts-Tidende, 1841-05-15
J en tydsk By har dannet sig et Selskab, i hvis Statuter følgende Paragrapher forekomme: 1) der maae ikke optages flere Medlemmer, end der er Plads til i Lokalet. 2) Nytaarsdag skal feires togange om Aaret paa en festlig Maade. 3) Skulde noget Medlem være af den Formening, at han har mere Forstand end et Andet, saa vorder han exkluderet. 4)
Aarhuus Stifts-Tidende, 1841-05-15
Skulde det Tilfælde indtræffe, at et Medlem befinder sig i Besiddelse af to Jdeer, saa er han forpligtet til, uvægerligen at aftræde den Ene til et andet Medlem.
Aarhuus Stifts-Tidende, 1841-05-15
Flere Leipziger Musikaliehandlere have nylig faaet endeel til Rusland sendte musikalske Compositioner tilbage med den Besked: at de vare forbudne dertillands, fordi de deels som Variationer, deels som Potpourris indeholdt polske Nationalsange, eller havde Liighed med disse. "Sørgeligt var det (hedder det i Beretningen) om man nu, foruden at lænkebinde Ordet, ogsaa vilde bringe Tonerne under Trællegaget."J Naumburg er der udkommet en Kogebog for Melancholske. Deri læres at tillave lutter traurige Retter: Sørgesuppe, Oxekjød i Flor, Taareposteier, Tungsindighedssaucer, &c. Forfatteren agter ogsaa at skrive Kogebøger for de tre andre Temperamenter.
Aarhuus Stifts-Tidende, 1841-05-15
Forleden Nat gik en smuk 22aarig Pige fra sine Forældre, som boer i Nærheden af Lübeck. Næste Morgen fandt man et Brev paa hendes Commode. Det var adresseret til hendes Forældre, som hun deri underretter om, at hun har afskaaret sit Haar, iført sig Mandsklæder, og at hun har begivet sig paa Veien til Hamborg, for her at lære Snedkerprofessionen.
Aarhuus Stifts-Tidende, 1841-05-15
Den berlinske Balletmester Taglioni skal være engageret til interimistisk at forestaae Balletten ved Kjøbenhavns Theater, og navnligen Arrangementet af Festforestillingen til Kronprindsens nærforestaaende, Formæling.
Aarhuus Stifts-Tidende, 1841-05-15
Professor Jülich, der tilligemed hans blinde Elever ogsaa ventes hertil, har nylig i Bremen givet en talrigt besøgt Concert, hvorom det bl. A. hedder: "Med Forbauselse og Beundring have vi hørt disse stakkels Ulykkeliges Sang og Spil. En veemodig, men tillige ophøiet trøstende Følelse bemægtiger sig Tilskueren, naar han seer disse Ulykkelige, berøvede den himmelske Gudsgave: Synet, træde frem, ledede af deres Lærers Haand, og nu af den prægtigt oplyste Sal og det forsamlede Publikum ikke see Andet end Nat, evig, trøstløs Nat. De see ikke de medlidende Blikke, der møde dem fra alle Sider, ikke de Medlidenhedens Taarer, der trænge sig frem i saa mangt et skjønt Øie. De blinde Kunstnerinders Præstationer bleve alle modtagne med lydeligt og eenstemmigt bifald. Emilie Leilich og Bertha Bruns sang de sværeste Arier og Duetter af de nyeste Operaer og det med en usædvanlig Reenhed og dyb Følelse. Men som et sandt Phænomen og som Gienstand for vor høieste Beundring udmærkede sig især den lille saarige blinde Claveer spillerinde Pauline Brauns, der med technisk Færdighed paa Pianofortet foredrog flere vanskelige Bravour-Variationer af H. Hertz og med sine smaae Hænder foer omkring paa Jnstrumentet, som havde hun aldrig savnet Dagens Lys. Musikens oplivende Klang erstatter disse Ulykkelige tildeels Savnet af Synet, og de sige selv, at de føle sig lykkelige og tilfredse, naar de høre Musikens Toner. "Som vi høre - slutter Beretningen - har Prof. Julich isinde, at gjøre en Kunstreise med sine tre blinde Elever, og vi tillade os derfor at gjøre alle Menneskevenner, Kunstkjendere og Psychologer opmærksomme paa denne virkelig høist mærkværdige Aabenbarelse i Kunstens Rige.
Aarhuus Stifts-Tidende, 1841-05-15
Som en Mærkelighed meldes fra Moss i Norge, at en hvid Ræv er fanget paa Sletter, i Nærheden af Færder.
Aarhuus Stifts-Tidende, 1841-05-15
Grevinde Holck, eneste Datter af den nylig i Hamborg afdøde Geheimeconferentsraad Grev C. H.A. af Hardenberg-Reventlow (der foruden Grevskabet Hardenberg-Reventlow efterlod sig mange Godser i Holsteen, Hannover og Preussen, har i denne Tid formælet sig i Hamborg med en Baron Gersdorff. (V. A.)
Aarhuus Stifts-Tidende, 1841-05-15
Frøken Caroline Oxholm, der er bleven ansat som Hofdame hos vor tilkommende Kronprindsesse, gjør Reisen til Mecklenborg med Linieskibet Chr. VIII. Hun er blevet det efter Prindsessens eget Valg, da Hs. D. havde gjort hendes Bekjendtskab i Rumpenheim. (S. Bl.)
Aarhuus Stifts-Tidende, 1841-05-15
Fra en af Smaaeserne fortælles en mærkelig Begivenhed. Grev K. havde i længere Tid havt en Trætte med en bekjendt Kjøbmand angaaende Betalingen for 150 Egetræer, som Denne havde afkjøbt ham. Kjøbmanden paastod, at have betalt dem; Greven vedblev at benægte det. Da begiver det sig en Dag, at Greven anmelder Følgende for Øvrigheden, Kjøbmanden var kommen til ham og havde tilbudet, strax at betale ham de 150 Træer, naar han vilde komme hjem til ham. Greven havde ogsaa indfundet sig, men istedetfor at betale, havde Kjøbmanden viist ham en ladt Pistol, og truet at skyde ham en Kugle for Panden, hvis han ikke øieblikkeligt satte sig hen og skrev en Qvittering ikke blot for Beløbet af de 150 Egetræer, som allerede vare leverede, men ogsaa for Betalingen af andre 150, der først skulde leveres. Greven havde, for at frelse Livet, skrevet begge Qvitteringer i bedste Form, men forlangte nu Kjøbmanden tiltalt. Denne blev hæftet, men har benægtet Alt. Vi haabe, sildigere at kunne meddele Beretning om denne Sags endelige Udfald. (Md.)
Aarhuus Stifts-Tidende, 1841-05-15
Ved den Hr. Skovrider Seehusen tilhørende Atterupgaards Brand, frelstes Jntet, uden tolv nogne Mennesker, hvis Liv var i største Fare. Der indebrændte nitten Hoveder af udsøgt Qvæg, en ung Hest, m. fl. Cr. Otte Væve med alt Tilbehør bleve forvandlede til Aske. Paa Væverværkstedet havde Eieren ifjor anvendt henved 2000 28. Jntet var assureret, Gaarden kun for 1350 28. Jlden er, efter de tilveiebragte Oplysninger, paasat i den nordre Længde af Gaarden; men hvo Niddingen er, derom har man endnu ingen Formodning. (Md.) Af et Brev fra Sjælland.
Aarhuus Stifts-Tidende, 1841-05-15
Hr. Redacteur, De ønsker, at vide noget om den bekiendte Madame Neumann, om hvem, ogsaa i Deres Provind, de forunderligste Rygter ere i Omløb. Jeg veed det, at hvor man ikke kjender hende, beskriver man hende som en Dame af høist forførerske Egenskaber, som en gjenfødt Phryne, hvis Yndigheder fortrylle Alle, endogsaa hendes Dommere, som en anden Maria Capelle, der selv i Lænker forstaaer at seire og at smelte den haardeste Jiskamp af et Hjerte. Hvad skal jeg sige, Jeg kjender hende, Gud være lovet, ikke; men seet hende har jeg dog engang paa Sorøe Gade, og dengang var hun just i sine Erobringers vildeste Flugt, En svær, bredskuldret Qvinde, udmaiet ved en afstikkende Dragt, hvoraf intet Stykke passede til det Andet, med et Par uhyre, forlorne Boucler og med en græsselig Straahat, bestukken med alleslags Fjer, – uformelig, kantet og keitet, smudsig, uden et Glimt af Ynde, uden et eneste indtagende Træk, omtrent fyrretyve Aar gammel, saadan er Madame Neumann, denne Dame, som der har været saadan Rift om, som hendes Mand har kunnet bruge til Substrat for sine gridske og underfundige Finantspeculationer, denne Lais, som solgte sin Gunst for 5000 Drachmer, og som, selv indenfor sit Fængsels Mare, har nydt en mystisk Tilbedelse, hvis Følger imidlertid ikke ere blevne noget Mysterium. En Dame, som den Beskrevne, synes, paa ethvert Sted i Verden, at burde være sikkret mod Efterstræbelser, og dog er hun, i selve Arresten, bleven besvangret, og har udlagt Dommeren Hr. B. som Barnefader, Endogsaa for Hs. Maj. Kongen, der ifjor tog Arresten i Sorøe i Øiesyn, har hun gjentaget denne Beskyldning, og Hr. Justitsraad Birch i Slagelse har det været opdraget, at anstille den fornødne Undersøgelse herom. Efter Forlydende har det kgl. danske Cancellie ligesaalidet fundet Grund til at agte paa den berygtede, for Tyveri, Hæleri og Utugt actionerede Qvindes Anklage, som Landsoverretten, under Justitssagen mod hende, har fundet Anledning til, at reflectere paa Hr. Bes Paastand, deels om Mortification paa Madame Neumann's Beskyldning, deels om, at hun derfor maatte blive anseet med Straf. Hun har nu en Tidlang været i Forbedringshuset, uden at dog, saavidt man veed, Nogen her endnu har følt sig paavirket af hendes Trolddom."
Aarhuus Stifts-Tidende, 1841-05-15
Bekjendtgjørelser. At Kjøbmand Johan Hansen endte sit virksomme Liv, efter et langvarigt og smerteligt Sygeleie, idet han, ved en blid Død, den 12te dennes, i hans 62de Aar, omskiftede det Timelige med det Evige, bekjendtgjøres førgeligst af undertegnede hans Pleiebørn, som ikke alene nød Beviser paa hans kjærlige Velvillie medens han levede, men som ogsaa i taknemmelige Hjerter ville bevare Erindringen om hans Godhed, hvormed han saa faderlig har sørget for vor Fremtid efter hans Død. Grenaae, den 14de Mai 1841. Marthe Dorthe Johannes Martin Andersen. Øllegaard Schmidt.
Aarhuus Stifts-Tidende, 1841-05-15
De ærede Herrer, der beviste min afdøde Søn den Ære, at ledsage hans Liig til sit Hvilested den 12 ds., saavelsom De der ved denne Leilighed udførte Sørgemusik, aflægger jeg herved min forbindtligste og hjerteligste Tak Aarhuus, den 15de Mai 1841. M. Loft, født Hansen.
Aarhuus Stifts-Tidende, 1841-05-15
Restancelisten over Commune-Skatterne heri Byen for 2det Qvartal dette Aar, er til mig indleveret. Vedkommende Restancehavere anmodes derfor om, inden denne Maaneds Udgang, at indbetale deres Skyld paa Kæmnercontoiret, da samme ellers uopholdelig vorder inddrevet ved Udpantning. Aarhuus, den 15de Mai 1841. Fleischer.
Aarhuus Stifts-Tidende, 1841-05-15
Politie-Bekjendtgjørelse. Gjentagne Gange ere denne Byes Jndvaanere indskjærpede Lovgivningens Bestemmelser, ei at modtage nogen fremmed ubekjendt Reisende i Logis, inden han har godtgjort ved Natseddel at have legitimeret sig for Politiet. Dette uagtet finder dog oftere Overtrædelse Sted, hvorved Byen udsættes for Fare og efterlyste Forbrydere undgaae at vorde paagrebne. Dette har saaledes nyligen været Tilfældet med Slaven Niels Frederichsen, der saavel var efterlyst fra Rendsborg, som og fra Horsens, hvor han var mistænkt for et Toverie, hvilket han senere efter her at være paagreben har tilstaaet. Men inden Politiet kom paa Spor efter ham, havde han i sidste Vinter under idelige Reiser til og fra Byen havt Tilhold her hos Tømmermand Søren Bangs Enke, Maren Sørensdatter, ligesom ogsaa nogle Dage og Nætter deels hos Snedkermester Hans Baastrup og deels hos Anders Stokmann. Høist sandsynligt er det, at et længere Ophold havde endt med et betydeligt Tyverie, og den Fare Byen herved har været udsat for, vil altsaa Enhver kunne indsee. Jeg finder mig derfor opfordret til, ved at fremsætte dette, gjentagende at indskjærpe Byens Jndvaanere Opfyldelsen af Lovens Bud, idet jeg tillige bemærker: at dette sætter Straf for Overtrædelsen, og at denne har rammet de Foranførte. Aarhuus Politikammer, den 8de Mai 1841. Fleischer.
Aarhuus Stifts-Tidende, 1841-05-15
Jfølge Skifterettens Begjæring bliver den Jomfruerne Mørch tilhørende og iboende Gaard Os 165, beliggende i denne Byes Ladegaardsgade, og bestaaende af: a) 11 Fag 1 Etage Bindingsværksbygning med Qvist til Gaden, med iværende 5 Kakkelovne, samt Brænderiredskaber, hvoriblandt en Brændeviinskjedel paa 4 Tdr. Rum; b) 10 Fag, 2 Etage Bindingsværks Sidebygning, og c) 10 Fag 1 Etage dito Udhuus og 10 Fag Halvtagbygning med tilliggende betydelige Gaards- og Haugeplads, opraabt til Bortsalg ved 3de Auctioner, som afholdes: Tirsdagen den 25de Mai, 8de Juni og 22de dito førstkommende, hver Dags Eftermiddag Kl. 2. De tvende første Auctioner afholdes paa Randers Raadstue, hvorimod 3die Auction afholdes i selve Gaarden. Conditionerne ere forinden Auctionen til Eftersyn hos Boghandler Exam. juris Smith. Randers, den 5te Mai 1841. S. A. Koefoed.
Aarhuus Stifts-Tidende, 1841-05-15
Onsdagen den 19de Mai, Kl. 11 Formiddag, bliver efter Begjæring af Poul Christensen, afholdt offentlig Auction i og over den ham tilhørende Gaard Haugaarden kaldet, i Ølst Sogn, til Bortsalg, saafremt antageligt Bud skeer. Gaarden staaer for Hartkorn fri Hovedgaardstaxt 5 Tdr. 7 Skpr. 2 Fdkr. 2 4/5 Alb. og Skovskyld, 4 Skpr. 2 Fdkr. 1/5 Alb., hvorhos efter Reqvirentens Opgivende tilføies: Jorderne udgjøre omtrent 80 Tdr. Land geometrisk Maal, paa Gaarden holdes 30 Fækreature; Jorderne kunne drives med 4 Heste; Kreaturholdet antages at kunne betydeligen udvides; paa Gaardens Mark haves en stor Deel Mergel. Nørhald, Støvring og Galthen Herreders Contoir, den 3die Mai 1841. Wesenberg.
Aarhuus Stifts-Tidende, 1841-05-15
For Damer og Familier som ønske Beværtning af Chocolade, Limonade, Jis, &c. i et fra det almindelige Locale særskilt Værelse, har jeg indrettet et saadant, med Opgang paa høire Side i Porten af min Bopæl paa Skolegade, hvilket jeg herved endvidere har den Ære at bekjendtgjøre. Bæhr, Conditor.